cyanic-selkie/wikianc huggingface dataset:
Bongo Fury
Bongo Fury er et musikkalbum av Frank Zappa og Captain Beefheart, utgitt i 1975. Det meste av albumet er innspilt live, med noen studiospor i tillegg. Det er Zappas siste album med The Mothers of Invention. Live-sporene ble spilt inn 20. og 21. mai 1975 i Armadillo World Headquarters i Austin, Texas. Sporene 5, 6 og 9 (kun introen) er studiospor som ble spilt inn i januar 1974 da man var i gang med innspillingen av One Size Fits All i 1975 og mye av albumet ''Studio Tan i 1978.
Oversikt
Dette albumet er spesielt i Zappas diskografi, fordi det var det hans albumet med sitt 1970-talls band, som var med på albumene Over-Nite Sensation (1973), Apostrophe (') (1974), Roxy & Elsewhere (1974) og One Size Fits All (1975).
Napoleon Murphy Brock's vokal er med på både «Advance Romance» og harmoniene på «Carolina Hard-Core Ecstasy». Captain Beefheart, på sin eneste turnē med Zappa's band, deltar med sang og munnspill på flere spor, inkludert en diktopplesning på «Sam with the Showing Scalp Flat Top» og «Man with the Woman Head». Bongo Fury markerer også den første deltagelsen til Terry Bozzio, som ble Zappas trommeslager mellom 1975 og 1978.
Mottagelse
Musikkanmeldelsen i Christgau's Record Guide: Rock Albums of the Seventies (1981) skrev Robert Christgau: "This sentimental reunion album, recorded (where else?) in Austin with (what else?) additional L.A. studio work, is dismissed by Zappaphiles and 'Fhearthearts alike, but what were they expecting? Perhaps because there's a blues avatar up top, the jazzy music has a soulful integrity, and though it's embarrassing to hear the Captain deliver Frankie's latest pervo exploitations, the rest of the songs are funnier because he's singing them."
Sporliste
Alle sporene er skrevet av Frank Zappa, unntatt spor 3 og 8 som er skrevet av Van Vliet.
Nizami Aruzi
Nizami Aruzi (persisk: نظامی عروضی), (født 1110 i Samarkand i Sentral-Asia, død 1161 i Bamiyan i Afghanistan var en persisk dikter og forfatter. Han arbeidet store deler av livet sitt som hoffforfattere under ghuridene. Gjennom sine reiser rundt om i Stor-Khorasan søkte han kunnskap av samtidens lærde menn. Dermed ble han i tillegg til å være en dyktig poet også dreven innenfor det astrologiske og medisinske feltet. Men det Nizami Aruzi i dag er aller mest kjent for er sitt verk Chahâr maqâle (Fire skrifter).
Fire skrifter
I dette verket beskriver han fire høytstående embetsmenn og ministerer, henholdsvis skriveren, poeten, astrologen og legen. Disse karakterene ansar han som svært viktige for herskeren å omgåes med. Han sier at enhver konge behøver en fremstående dikter som kan synge hans lover og sørge for at hans gode rykte blir spredt over hele verden:
Svømming under VM i svømmesport 2013 – 200 meter fri kvinner
200 meter fri kvinner var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 30. og 31. juli.
Nizami Aruzi
Fire skrifter
“Hans vers skall ha en sådan kvalitet att den finns innristad på tidens blad, ligger på var adelsmans läppar, nedtecknas av skönskrivare och deklameres i städerna” (Ashk Dahléns oversettelse).
Svømming under VM i svømmesport 2013 – 200 meter fri kvinner
Rekorder
Før konkurransene var gjeldende verdens- og mesterskapsrekorder som følger:
Nizami Aruzi
Fire skrifter
Videre vektlegger Nizami Aruzi astrologens rolle som svært viktig. Denne vise mannes oppgave er å spå fremtiden og bestemme gode tidspunkter for å ta viktige avgjørelser. Astrologens rolle kan på en måte forklares som funksjonen til dagens økonomer. En økonom kan gi gode tips og råd, om det er lønnsomt eller ei å investere i ulike prosjekter. De kan også forutse eventuelle fallgruver. Til sist er Legens rolle svært viktig. Han sørget for at kongen bevarte en god helse slik at hans regjeringstid skulle vedvare lenge.
Svømming under VM i svømmesport 2013 – 200 meter fri kvinner
Forsøksheat
The heats were held at 10:19.
Semifinaler
Semifinalene ble avholdt fra kl 19.14.
Forest Heath
Forest Heath er et administrativt distrikt i Suffolk, England. Administrasjonsbyen er Mildenhall.
Deler av områdene Thetford Forest og Breckland ligger i distriktet, og det er av denne grunn det har fått sitt navn.
Distriktet har et areal på 377,71 km² og hadde 59 748 innbyggere i 2011.
EM i duatlon 2012
EM i duatlon 2012 (europamesterskapet i duatlon) ble arrangert i Limburg i Nederland i 2012.
Duatlon er en variant av triatlon, men uten svømming.
Agrippa
Agrippa kan være:
Hans Fredrik Marthinussen (1978–)
Hans Fredrik Marthinussen er en norsk professor i rettsvitenskap ved Universitetet i Bergen. Hans primære forskningsfelt er innen formuerett.
Alain Ransay
Alain Ransay (født 11. november 1961 i La Trinité på Martinique) er en fransk katolsk prelat og biskop av Cayenne i Fransk Guyana.
Bakgrunn
Alain Ransay ble uteksaminert i matematikk fra Paul Sabatier-universitetet i Toulouse i 1984. Deretter var han matematikklærer ved Lycée de Trinité og ved Collège Vert-Pré på Martinique. Fra 1986 til 1988 studerte han filosofi og katolsk teologi ved presteseminaret i Avignon og fra 1988 til 1992 ved Det katolske universitet i Lyon, hvor han oppnådde lisensiatsgrad i katolsk teologi.
Prest
Den 27. desember 1992 ble Alain Ransay presteviet av erkebiskopen av Saint-Pierre et Fort-de-France, Maurice Marie-Sainte.
Ransay var først som kapellan i Lamentin før han ble sogneadministrator i Les Trois-Îlets i 1993. Han var da sogneprest i De-Briant (1995–1997), Sainte-Marie (1997–1998) og Lamentin (1998–2000). I 2000 ble Alain Ransay moderator for menighetsgrupperingen i Le Robert og sykehusprest, samt bispedømmekansler og bispedømmekasserer i erkebispedømmet Saint-Pierre et Fort-de-France.
Fra 2008 til 2014 var han sogneprest i menigheten St. Christophe og fra 2014 til 2016 i menighetene Sainte-Marie og Saint-Anne. Fra 2014 underviste Ransay i moralteologi ved Institut diocésain d'études religieuses Gaston Jean-Michel. I 2016 ble han også sogneprest for sognet Notre Dame de Bellevue, i 2017 biskoppelig delegat for pastoral omsorg i utdanning, i 2018 visepresident for Institut catholique européen des Amériques og i 2020 sekretær for Presterådet.
Biskop av Cayenne
Den 10. desember 2021 utnevnte pave Frans ham til biskop av Cayenne. Den permanente observatør for Den hellige stol til FN i Genève, erkebiskop Fortunatus Nwachukwu, bispeviet ham den 6. februar 2022 på Palais Regional Omnisport Georges Theolade i Matoury; medkonsekratorer var erkebiskopen av Saint-Pierre et Fort-de-France, David Macaire O.P., og biskop-emeritus av Évry-Corbeil-Essonnes, Michel Marie Jacques Dubost C.I.M.
Utnevnelsen hans fant sted i en periode med prøvelser for kirken i Cayenne, særlig ved at forrige biskopen av Cayenne, Emmanuel Lafont, trakk seg, offisielt på grunn av alder, samtidig på grunn av hans embedsførsel som ble underkastet inngående grtanskning fra Vatikanet. I april 2021 hadde Vatikanet gitt erkebiskop David Macaire av Fort-de-France på Martinique i oppdrag å gjennomføre en undersøkelse av den fratrådte biskop i samsvar med Motu propriet Vos estis lux mundi. Ifølge «Marianne» skulle undersøkelsen se på påstander om «grov menneskehandel», «hjelp til ulovlig opphold» og «grovt tillitsbrudd» Den 18. desember 2022 ble resultatene av den kanoniske undersøkelsen publisert: Emmanuel Lafont ble forbudt all pastoral virksomhet, forbudt å bære biskoppelige insignier og ble satt i husarrest. .
Karl Gustaf Staaf
Karl Gustaf Staaf (født 6. april 1881 i Motala, død 15. februar 1953) var en svensk idrettsutøver.
Alain Ransay
Episkopalgenealogi
Hans episkopalgenealogi er:
Karl Gustaf Staaf
Staaf deltok i flere idrettsøvelser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som vant konkurransen. Han kom på femteplass i slegge, sjuendeplass i stavsprang med et hopp på 2,70 meter og ellevteplass i diskos. Han deltok også i tresteg og tresteg uten tilløp
Fylkesvei 4316
Fylkesvei 4316 går mellom Ivesdal og Skjæveland i Bjerkreim kommune. Veien er 5,8 km lang.
Frem til 2019 hadde veien betegnelsen fylkesvei 113.
Blokkskrift
Blokkskrift er en typografisk betegnelse på en stor form av antikvaskrift. I forbindelse med håndskrift brukes betegnelsen om håndskrevne versaler.
Daniel Grueso
Daniel Grueso (født 30. juli 1985) er en colombiansk friidrettsutøver, som konkurrerer i sprintløp. Han representerte Colombia under Sommer-OL 2008, der han ble utslått i kvartfinalen.
For galleriet
For galleriet er et norsk underholdningsprogram som ble sendt på NRK i 1991 og 1992. Programledere var Per Ståle Lønning og Marit Christensen.
Copa América 1920
Copa América 1920 eller Campeonato Sudamericano de Fútbol 1920 (portugisisk: Campeonato Sul-Americano de Futebol de 1920) var den fjerde utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Chile fra 11. september til 3. oktober 1920.
For galleriet
Om programmet
Programmet inneholdt humor, musikk, diverse stunt samt debatt. I tillegg var det i hver episode en tilfeldig forbipasserende på gaten som fikk en utfordring av en utegående reporter. Anne Enger Lahnstein og Erik Solheim var programmets første gjester.
Tor Erling Staff hadde en egen sekvens hvor han inviterte en profilert gjest til samtale. Første gjest som ble «grillet» av Staff var den omstridte innvandringsmotstanderen Arne Myrdal.
Humoristene Knut Borge og Torkjell Berulfsen hadde også faste innslag i programmet.
Seertall og anmelderne
Til tross for høye seertall (2,5 millioner på det meste) ble programmet tidvis slaktet av anmelderne. Flere sinte TV-seere kontaktet NRK og Kringkastingsrådet ønsket på et tidspunkt å legge det ned. Særlig krass var omtalen av premieren i 1991 der VG hevdet at Oslo og Akershus «totalslaktet» programmet, mens det fikk kjølig mottakelse i resten av landet. VG baserte seg på en TV-undersøkelse utført av Scanfact.
På slutten av 1990-tallet ble episoden der Lønning og Christensen sang duett (med pålagt lyd) harselert med av humorprogrammet Åpen post.
John Hardress Lloyd
John Hardress Lloyd (født 14. august 1874, død 28. februar 1952) var en irsk polospiller som deltok i OL 1908 i London.
Frøken løitnant
Handling
Filmen handler om Antonia (spilt av Dolly Haas), som er datter av grev Scanagotti. Greven vil at Antonias bror Francesco skal velge en militær karriere som offiser, men Francesco drømmer om å bli komponist. Antonia ser muligheten til å komme seg ut i verden; hun kler seg ut som gutt og tar brorens plass på militærakademiet. I tre år klarer hun å holde alle for narr, men en dag leser greven i avisen om Francescos fine resultater på musikkonservatoriet. Det blir opp til Antonia å redde situasjonen, og hun får overbevist faren om at han må godta at Francesco velger musikken som levebrød. Antonia selv forlover seg med løytnant von Lorenz (spilt av Gustav Fröhlich), som hun har møtt på militærakademiet.
Liksteintunnelen
Liksteintunnelen er en veitunnel i Kvinesdal kommune i Agder. Den er en del av fylkesvei 465 og er 31 meter lang.
Bijiang-demningen
Bijiang-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Heliophorus epicles
Heliophorus epicles er en av gullvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplantens blader.
Larven lever som plantespiser og er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Heliophorus epicles tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Heliophorus epicles finnes ikke i Europa, men i det sørøstlige Asia.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Novotsjerkassk kraftverk
Novotsjerkassk kraftverk er et varmekraftverk med en installert produksjonskapasitet på 1800 MW fordelt på 8 enheter, beliggende ved byen Novotsjerkassk langt sørvest i Russland. Brenselskildene er kull fra kullkildene ved Rostov øst for Asovhavet/Svartehavet. Dette anlegget har kogenerasjon og leverer fjernvarme.
Anlegget ble påbegynt i 1965, og stod ferdig i 1972. Den ene av enhetene ble fornyet i 2005. Operatør er OGK-6 (UES-South). Elva Tuzlov er kilde for kjølevannet.
Fagforbund
Fagforbund er en betegnelse på en sammenslutning av fagforeninger. De fleste fagforbund organiserer lønnstakere innenfor en bestemt yrkesgruppe. Det enkelte fagforbundet er som oftest tilsluttet en hovedsammenslutning. Noen er det ikke og eksisterer som frittstående fagforbund innenfor sin bransje. Noen frittstående fagforbund har avtaler med en av hovedsammenslutningene vedrørende forhandlinger og i tariffspørsmål.
Begrepene «fagforbund» og «fagforening» blir ofte feilaktig brukt om hverandre. Generelt sett er forbund nasjonale og foreninger lokale.
Hovedsammenslutning
I Norge er det for tiden fire hovedsammenslutninger:
NITO er en egen organisasjon, men samarbeider med Akademikerne i tariff- og hovedavtalespørsmål.
Historie
Den første organiseringen av norske arbeidstakere skjedde i fagforeninger innenfor enkelte yrkesgrupper. Arbeidstakerne i grafisk industri var tidligst ute. Det samme gjelder for organiseringen i fagforbund. Det første norske fagforbundet var Norsk Centralforening for Boktrykkere etablert i 1882. Senere fikk en hovedsammenslutningene, LO ble etablert i 1899 som en sammenslutning av fagforbund, og er den eldste hovedsammenslutningen i Norge.
Medlemskap
Det enkelte medlem er vanligvis medlem en klubb på arbeidsplassen, eller direkte i fagforeningen som igjen er tilsluttet fagforbundet. Noen fagforbund aksepterer også direkte medlemskap. Det enkelte fagforbund velger om det ønsker å være tilknyttet en hovedsammenslutning. Flere fagforeninger og fagforbund kan være representert på samme arbeidsplass.
Oppbygning
Forbundet ledes vanligvis av et landsstyre eller et representantskap og en politisk ledelse som velges på landsmøtet. Fagforbundene representerer sine medlemmer i tariffoppgjøret sentralt og/eller lokalt. Medlemskontingenten innkreves enten gjennom lønnstrekk eller giro av fagforbundet. Forbundet bygger også opp streikefond, tegner kollektive forsikringer og etablerer ulike avtaler på vegne av medlemmene som oftest knyttet til ulike rabatter. De større fagforeningene har faste ansatte. Nesten alle fagforbund har egne jurister som bistår medlemmene i juridiske spørsmål. Fagforeningene forvalter tariffavtalene inngått med arbeidsgiverorganisasjonene.
De siste årene har flere fagforbund slått seg sammen til større enheter, noe Fellesforbundet og Fagforbundet er gode eksempler på.
De fleste fagforbund gir ut egne fagblader.
Sumé (Brasil)
Sumé er en kommune i delstaten Paraíba i nordøstregionen av Brasil.
Støtdemper
En støtdemper er en innretning som konverterer bevegelsesenergi til varme, vanligvis ved å tvinge en olje gjennom små hull internt.
Den mest kjente bruken av støtdempere er på biler, men brukes også i for eksempel rullebrett. Uten støtdempere ville en bil hoppe av gårde på fjæringen sin etter å ha passert en dump eller et hull. En støtdemper tar opp bevegelsesenergien og roer ned kjøretøyet.
Støtdempere har også vært brukt i bygninger for å beskytte dem mot jordskjelv. Mange store maskiner bruker også støtdempere. I vaskemaskiner og sentrifuger er de nødvendige for å hindre mye sleng ved ubalanse i klesfordelingen.
En støtdemper kan være enkeltvirkende eller dobbeltvirkende. En enkeltvirkende støtdemper gir lite eller ingen motstand ved bevegelse i den ene retningen. I biler er det viktigere å dempe bevegelse av bilen oppover enn nedover. På humpete vei vil en enkeltvirkende støtdemper trekke fjærene sammen og bilen ned mot veien, og gir fastere fjæring enn på relativt jevn vei.
Enkelte støtdempere er justerbare. Dersom bilen har mer last bak og bakparten «slenger» mer opp og ned, kan stramming av bakre dempere gi betydelig bedre fjæring og kjøreegenskaper.
På gamle biler med bladfjærer gjorde gnidning mellom bladene i fjæra at bevegelsen ble dempet. Det var derfor mindre behov for støtdempere på disse bilene enn på biler med spiralfjærer.
Moses McNeil
Moses McNeil (født 29. oktober 1855 i Rhu, død 9. april 1938 i Dumbarton) var en skotsk fotballspiller, og en av de fire grunnleggerne av fotballklubben Rangers. McNeil, som var kantspiller, spilte for Rangers, og har også to landslagskamper for Skottland.
Karriere som klubbspiller
McNeil grunnla sammen med broren Peter McNeil, samt vennene William McBeath og Peter Campbell, fotballklubben Rangers. RAngers spilte første kamp mot Callander FC på Flesher's Haugh mai 1872, og første cup-kamp i Scottish Cup i 1874.
Rangers, med McNeil på laget, spilte sin første Scottish Cup-finale i 1877, men tapte for Vale of Leven etter to omkamper. Året etter hadde Rangers igjen kvalifisert seg til finalen, men etter å ha nektet å spille omkamp etter et 1-1 på Hampden, ble trofeet tildelt Vale of Leven.
Rangers vant sitt første trofé i 1879, da laget vant Glasgow Merchants' Charity Cup, etter å ha slått Vale of Leven 2-1 foran 11 000 tilskuere på Hampden.
McNeils siste kamp for Rangers fant sted 30. september 1882, da RAngers tapte en omkamp for Queen's Park på Hampden. McNeil spilte sammenlagt 34 Scottish Cup-kamper for Rangers, hvor han scoret ti mål.
Landslagskarriere
McNeil spilte to kamper for Skottland, den første 25. mars 1876, da Skottland og Wales møttes for første gang. Den andre kampen fant sted 13. mars 1880, da Skottland slo England 5-4. McNeil spilte sammen med broren denne kampen. McNeil var første Rangers-spiller som spilte for Skottland, og klubbens første landslagsspiller.
Romanoff og Julie
«Romanoff og Julie» (engelsk: Romanoff and Juliet) er et teaterstykke av Peter Ustinov. Stykket hadde urpremiere 2. april 1956 i Manchester i England. I 1961 regisserte Ustinov en filmversjon av stykket, og spilte selv hovedrollen i filmen med den norske tittelen Generalens lille hemmelighet.
MAB 5./506 Stördal
MAB 5./506 Stördal var et tysk marinekystfort opprettet på Åremmen ved Trondheimsfjorden i juni 1943. Batteriet tilhørte Artillerigruppe Trondheim øst med standkvarter på Brettingen. Fortet var utrustet med tre 10.5 cm SKC/32 kanoner. Batteriet erstattet HKB 17./975 Selnes.
Romanoff og Julie
Handling
Stykket er en komedie inspirert av den kalde krigen. Handlingen er lagt til det fiktive miniatyrlandet Concordia, som ligger et sted i mellom-Europa. Både USA og Sovjetunionen går på frierføtter til Concordias statssjef (som bærer tittelen general); begge vil ha ham som sin allierte, fordi han sitter med den avgjørende stemmen i en kommende votering over en viktig FN-resolusjon. Den russiske ambassadøren, som tilhører Romanoff-familien, har en sønn ved navn Igor som forelsker seg i den amerikanske diplomatdatteren Julie. Denne forelskelsen foranlediger en feide mellom den kommunistiske russiske familien og den kapitalistiske amerikanske familien. Forelegget i feiden mellom Capulet og Montague i William Shakespeares Romeo og Julie er åpenbar. Concordias statsleder benytter seg av sjansen til å få taket på de to stormaktene ved å spille rollen som Kirsten Giftekniv.
Oppføringer (utvalg)
Urpremieren fant sted på the Opera House i Manchester, England den 2. april 1956.
Den 10. oktober 1957 ble stykket oppført på Plymouth Theatre på Broadway, New York City. Produsent var David Merrick og regien var ved George S. Kaufman, Peter Ustinov spilte selv rollen som Concordias leder (Generalen), Gerald Sarracini spilte Igor, og Elizabeth Allen hadde rollen som Juliet. Andre roller ble spilt av Fred Clark, Natalie Schafer og Jack Gilford. Ustinov ble nominert til Tony Awards både som forfatter, i kategorien «Beste skuespill» (Best Play) og for sin rolletolkning (Best Actor in Play). Forestillingen på Broadway ble oppført 389 ganger før den ble tatt av plakaten.
I Norge hadde stykket premiere på Folketeatret i Oslo den 24. februar 1957. Oversettelsen var ved Kaare B. Fasting, og den norske tittelen var en direkte oversettelse av originaltittelen. Sverre Bergh hadde komponert musikk til Folketeatrets oppføring, men originalmusikken av Antony Hopkins ble også benyttet i oppføringen.
Filmversjonen
I filmen fra 1961 spilte Peter Ustinov igjen Concordias statssjef, og det forelskede unge paret ble spilt av Sandra Dee og John Gavin.
Ljan kirke
Byggverket er i stein og har 180 plasser. Kirken er middelalderpreget. Den er tegnet av arkitekt Olav Olson og har likhetstrekk med Strømmen kirke og Kolbotn kirke som Olson også står bak.
Billedhuggeren Trygve Dammen har stått for utformingen av prekestolen og døpefonten som begge er datert til innvielsesåret 1932. Kirken har glassmalerier av Per Klemetsrud.
I tårnet henger to klokker fra Olsen Nauen Klokkestøperi, de er datert 1930.
Terrorangrepet i Mosul 23. mars 2008
'''Terrorangrepet i Mosul 23. mars 2008''' skjedde 23. mars 2008, da en selvmordbomber angrep en irakisk militærleir i Mosul, nord-Irak.
Bakgrunn
Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt.
Angrepet
Angrepet skjedde da en selvmordsbomber kjørte en lastebil med sprengstoff inn på militærbasen og sprengte den.
Skader
Minst 10 irakiske soldater ble drept i angrepet, og rundt 30 sivile såret, deriblant 5 barn.
Ansvar
Ingen påtok seg ansvaret for angrepet.
John McKann
John Paul McCann  var en irsk polospiller som deltok i OL 1908 i London.
McCann vant en olympisk sølvmedalje i polo under OL 1908 i London. Han var med på laget det irske laget som kom på delt andreplass i poloturneringen. De spilte kun en kamp mot Hurlingham som de tapte med 1-8. Det var kun med tre lag i turneringen og det ble kun spilt to kamper.
Adrián Gavira
Adrián Gavira Collado (født 17. september 1987) er en spansk sandvolleyballspiller. Han representerte landet sitt under Sommer-OL 2012 i London, der han ble utslått i åttendedelsfinalen.
Under Sommer-OL 2020 i Tokyo som ble arrangert i 2021, ble han utslått i åttendedelsfinalen.
Great Yarmouth (distrikt)
Great Yarmouth er et administrativt distrikt i Norfolk, England. Det har navn etter administrasjonssenteret Great Yarmouth.
Distriktet ble opprettet 1. april 1974 ved sammenslåing av grevskapsdistriktet Great Yarmouth, deler av Blofield and Flegg landdistrikt og deler av Lothingland landdistrikt i East Suffolk.
Distriktet har et areal på 174,19 km² og hadde 97 277 innbyggere i 2011.
Skylight
Skylight er et maritimt navn på er et overlysvindu, montert i karm innfelt i dekket på større seilbåter. Det er vanligvis konstruert tilsvarende et sadeltak for at vann skal renne vekk. Åpningen foregår oppover, slik at det kan fungere som lufteluke i godt vær. Ordet skylight er engelsk og betyr himmellys.
For at konstruksjonen skal tåle røff sjø og andre påkjenninger, er der ekstra solide materialer både i glass og karmkonstruksjon, gjerne forsterket med metallstenger.
Ordet er ofte brukt i den engelske forfatteren Joseph Conrads sjø-romaner.
Alastair Wilson
Alastair Wilson (født 19. desember 1983) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Jean Bodin
Jean Bodin (født 1530, død 1596) var en fransk jurist og politisk filosof. Han var medlem av Paris-parlementet og jusprofessor i Toulouse. Han er særlig kjent for sin teori om suverenitet og var en betydningsfull demonolog. Bodin levde i tiden i etterkant av reformasjonen, og hans forfatterskap bar preg av de religiøse konfliktene som herjet Frankrike. Han forble katolikk hele sitt liv, men var kritisk til pavedømmets politiske innflytelse og så en sterk kongemakt som en ordnende motvekt mot interne stridigheter. På slutten av sitt liv skrev han et verk, som ikke ble utgitt, om dialog mellom forskjellige religioner.
Bøker
I sitt verk Six livres de la république («Republikkens seks bøker») fra 1576 hevdet Bodin at suverenitet var noe absolutt, varig og udelelig, men at herskeren også måtte ikke bare respektere Guds bud og naturens lover, men også de forfatningsmessige lovene. Verket er et forsøk på å sette opp en vitenskapelig statslære, noe påvirket av Aristoteles, og Bodins oppfatning om at ut fra historisk erfaring er enevelde, begrenset av et lovverk, er den beste og tryggeste statsformen. Regjeringen skal veilede næringslivet, mens familiens og den personlige eiendomsrett skal respekteres.
I Démonomanie fra 1581 fremgår at Bodin delte datidens overtro og gikk sterkt ut mot hekser. Han fortvilte over at parlamentet i Paris ikke ville tillate tortur for å tvinge frem tilståelser i trolldomssaker.
En helt annen toleranse kommer for dagen i hans verk fra 1593, Colloquium heptaplomeres de abditis rerum sublimium arcanis, som ikke ble utgitt den gang, men kjent gjennom avskrifter. Verket er formet som en samtale mellem representanter for 7 ulike syn på religion, svært objektivt og upartisk skildret, der partene blir enige om et sentralt religiøst innhold som kilde til en moral som skal styre handlingene deres. Talsmannen for deismen, Bodins eget standpunkt, anfører at Gud har ytret seg gjennom både jødiske profeter og antikkens greske filosofer, Kristus og Muhammed, og særlig fremhever Bodin Platon.
Anders C. Sjaastad
Anders Christian Sjaastad (født 21. februar 1942 i Oslo) er en statsviter og tidligere politiker (H). Han var stortingsrepresentant for Oslo 1985–1997 og forsvarsminister i Kåre Willochs regjering 1981–1986. Sjaastad var leder i Europabevegelsen i Norge 1989–1992 og leder i Oslo Høyre 1996–2000. Han har vært ansatt ved Norsk utenrikspolitisk institutt (NUPI) siden 1970.
Karriere
Sjaastad ble født i Oslo i 1942, som sønn av havarisjef Andreas Sjaastad (1895–1977) og Ingrid Mørk (1902–1992). Han tok examen artium i 1962 og er mag. art. i statsvitenskap fra Universitetet i Oslo fra 1969. Som student var han formann i Den Konservative Studenterforening i 1965 samt formann i Det Norske Studentersamfund i 1967. Sjaastad var forskningsstipendiat ved Institutt for statsvitenskap ved Universitetet i Oslo 1968–1970. I 1970 ble han ansatt ved Norsk utenrikspolitisk institutt (NUPI) som forsker, og han var også NUPIs informasjonssjef frem til han ble statsråd i 1981. Etter tiden som stortingsrepresentant var han igjen forsker fra 1998, og er seniorrådgiver fra 2003.
Han var første viseformann i Oslo Høyre 1977–1987 og leder 1996–2000. Som henholdsvis statsråd og fylkesleder var han medlem av Høyres sentralstyre 1981–1986 og 1996–2000. Han var første vararepresentant til Stortinget i periodene 1981–1985 og 1997–2001 og fast innvalgt 1985–1997. Statsråd i Forsvarsdepartementet i Kåre Willochs regjering fra 14. oktober 1981 til 25. april 1986. Som stortingsrepresentant var han blant annet 2. varapresident i Odelstinget fra 11. oktober 1993 til 30. september 1997.
Han var medlem av Utvalget for rustningskontroll og nedrustning 1974–1981, Forsvarskommisjonen av 1974 1974–1978, samt Forsvarsrådet 1981–1986. Han var varamedlem av Den Norske Nobelkomite 2003–2005. I Europabevegelsen i Norge var han 2. nestleder 1987–1989, og leder 1989–1992.
Percy O’Reilly
Percy Philip O'Reilly (født 27. juli 1870, død 2. juli 1942) var en irsk polospiller som deltok i OL 1908 i London.
O'Reilly vant en olympisk sølvmedalje i polo under OL 1908 i London. Han var med på det irske laget som kom på delt andreplass i poloturneringen. De spilte kun en kamp mot Hurlingham som de tapte med 1-8. Det var kun med tre lag i turneringen og det ble kun spilt to kamper.
Vågen (Stavanger)
Vågen er en vik av Byfjorden i Stavanger sentrum. Det er denne delen av Byfjorden som har gitt navn og utspring til byen Stavanger. Det historiske og dagens sentrum ligger langs Vågen.
En regner Vågen på Skagen-siden til Skansen på Holmen og på Straen-siden til Sandvika. Nedre Strandgate 3 i den inderste delen av Vågen ble tidligere omtalt som Kriken.
Navnet Stavanger kommer fra det norrøne navnet Stafangr, som er sammensatt av stafr, som betyr stav, og angr, som betyr fjord. Ifølge historikeren Knut Helle må det dreie seg om det rette fjordløpet inn til Vågen, med stafr som skal vise til Valbergets bratte skrent øst for Vågen. Bybebyggelsen i startet øst for vågen og opp mot Torget og Domkirken.
Nå ligger det nyoppussede tusenårstedet torget innerst i Vågen. Langs begge sider av Vågen ligger det flere puber, barer, restauranter, hoteller, butikker og museer. Fisketorget og «Sjøfartsmonumentet» av Arnold Haukeland ligger innerst. Vågen er også viktig i for flere av festivalene som arrangeres i Stavanger, blant annet sandvolleyballturneringen, Gladmatfestivalen og Stavanger2008-arrangementer.
Ved sjeldne anledninger har Vågen frøset til. Det skjedde to ganger i løpet av 1900-tallet.
Museer langs Vågen
Stavanger Sjøfartsmuseum ligge ved Rosenkildetorget innerst i Vågen. Norsk Hermetikkmuseum holder til i en tidligere hermetikkfabrikk i Øvre Strandgate 88 i bydelen Gamle Stavanger på vestsiden av vågen. Det norske utvandrersenteret ligger i Vågen i Stavanger, fordi det var her i fra at sluppen «Restauration» seilte med de første emigrantene 4. juli 1825 til Amerika. Ellers av severdigheter langs Vågen kan nevnes Gamle Tollbod i Nedre Strandgate, Tollboden (Stavanger), Victoria Hotel og ikke minst symbolet på Vågen, Valbergtårnet.
Torvbrygga
Brygga innerst i Vågen har trolig fra middelalderen hørt til Kongsgård, og er i de kildene vi har fra 1600-tallet omtalt som «Gårdsbryggen». Senere blir den omtalt som «Torvbryggen». Det har vært diskutert om Bispebryggen som omtales i 1297 var det samme som Gårdsbryggen eller Bispebryggen i Østervåg. Mest trolig var Bispebryggen i 1297 på Torget.
Omkring 1850 var Torvbryggen en trebrygge som var ca. 8 alen bred og omkrets 20 alen. I 1867 var den nye steinbryggen ferdig. Torvbryggen ble bygget i T-form. Det var trapper på begge sider av «T-en», men ikke på «tverrstreken øverst». Torvbryggen var forsynt med to flaggstenger, to gasslykter og et lite rekkverk. Senere ble det tre flaggstenger – for byens flagg, unionsflagget og det norske flagget.
Bulgaria under Vinter-OL 1994
Bulgaria under Vinter-OL 1994. Sytten sportsutøvere, ti menn og sju kvinner fra Bulgaria deltok i sju sporter, aking, alpint, bobsleigh, kunstløp, langrenn, kortbaneløp og skiskyting under Vinter-OL 1994 i Lillehammer i Norge. Bulgaria, som deltok for fjortende gang i et vinter-OL, vant ikke noen medalje. Beste plassering var en trettendeplass i skiskyting 4 x 7,5 km stafett for damer.
Vågen (Stavanger)
Torvbrygga
Ut fra Michael Leegaards kartlegging i 1898 som grunnlag for utvidelsen av kaiene rundt Vågen, kan en danne seg et bilde av gamle seilingsforhold og sjøhusbebyggelsen.
Landhevingen har sannsynligvis vært fra 0,2 til 0,6 meter fra 1200-tallet og fram til i dag.
Vicente de Lima
Vicente Lenílson de Lima (født 4. juni 1977) er en brasiliansk friidrettsutøver som konkurrerer i sprintløp.
De Lima representerte Brasil under Sommer-OL 2000 i Sydney. Han løp 4 x 100 m stafett, og det brasilianske laget tok sølv med tiden 37,90, slått med 29 hundredels sekund av USAs lag. Han løp sammen med Edson Ribeiro, André da Silva og Claudinei da Silva. Under VM 2003 tok han og lagkameratene en ny sølvmedalje på kortstafetten.
Under OL 2004 i Athen deltok han på 100 meter og ble nummer åtte i semifinalen med tiden 10,28.
Creative Assembly Sofia
Creative Assembly Sofia (tidligere kjent som Crytek Black Sea og Black Sea Studios) er et bulgarsk spillstudio grunnlagt av Vesselin Handjiev i 2001, med hovedkontor i Sofia. Selskapet er mest kjent for Knights of Honor, et historisk sanntidsstrategispill sluppet ut for Windows i 2004, og for WorldShift, som ble sluppet ut i mai 2008.
14. juli 2008 ble selskapet kjøpt opp av Crytek, som omdøpte selskapet fra Black Sea Studios til Crytek Black Sea.
Ellen Chr. Christiansen
Ellen Christine Christiansen (født 10. desember 1964 i Oslo) er en norsk politiker (H) og direktør. Hun var innvalgt på Stortinget fra Oslo i perioden 1993–1997, opprinnelig valgt inn for FrP, men uavhengig representant fra 3. mai 1994.
Christiansen er utdannet cand.mag. med engelsk, statsvitenskap og økonomisk college. Hun har vært informasjonssjef i TV3 Norge (1997–2000), organisasjonssekretær i Europabevegelsen, kommunalråd og gruppesekretær i Oslo kommune. Hun hadde stillingen som underdirektør i Oppfølgings- og sykestønadsavdelingen i Rikstrygdeverket (2003-04), direktør for fylkestrygekontoret i Akershus (2004–2006) og var fylkesdirektør i NAV Akershus (2006-2012). Hun har siden 2012 vært direktør for NAV Forvaltning.
Etter bruddet med FrP i 1994 stiftet hun og en del andre utbrytere en ny organisasjon kalt FRIdemokratene. Hun var organisasjonens første leder 1994–1995. Hun meldte seg senere inn i Høyre. Christiansen har sittet i byrådet i Oslo for både FrP og Høyre.
Suryo Agung Wibowo
Suryo Agung Wibowo (født 8. oktober 1983 i Solo på Java i Nederlandsk India) er en indonesisk friidrettsutøver, som konkurrerer i sprintløp. Han representerte Indonesia under Sommer-OL 2008, der han ble utslått i de innledende rundene.
Svømming under Panamerikanske leker 2019
Svømming under Panamerikanske leker 2019. Svømming under de 18. Panamerikanske leker ble arrangert Svømmesportsenteret (Centro Acuático de la VIDENA) i Lima i perioden 6. til 10. august 2019. Maratonsvømmingen ble svømt 4. august i Laguna Bujama.
Menn
Svømmere som bare deltok I forsøksheat og mottok medaljer.
Kvinner
Svømmere som bare deltok I forsøksheat og mottok medaljer.
Fort Minor: Sampler Mixtape
Fort Minor: Sampler Mixtape er en EP fra Fort Minor. Mesteparten av sangene synger han med Styles of Beyond. Mange av disse sangene er med på albumet The Rising Tied. Mike Shinoda betalte for utgivelsen av CD-en med sine egne penger.
Ullogáisá
Ullogáisá (nordsamisk, historisk Ullugaisa) er et fjell i Lebesby og Tana kommune i Finnmark. Det består av en rundt 8 kilometer lang fjellrygg i retning nord–sør, med flere toppunkter underveis. Den høyeste toppen er på 603 meter over havet, og er et av knekkpunktene på kommunegrensa mellom Lebesby og Tana. Ullogáisá ligger lengst øst i fjellrekka Gaissene. Videre østover ligger Laksefjordvidda.
Agrippina
Agrippina kan være:
Saige-demningen
Saige-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Total effekt blir inntil 1 000 MW, som vil gjøre kraftverket til et av de 270 kraftigste i verden.
Albitt
Albitt er et mineral i feltspatgruppen. Det er endeleddet i plagioklas-serien med mindre enn 10 % anortitt. Kjemisk formel for albitt er NaAlSi3O8. Det er et nettverkssilikat.
Albitt inngår i plagioklasfeltspat («P») når det er blandet med kalsiumfeltspat. Dersom albitt blandes med kaliumfeltspat får man alkalifeltspat («A»). Blandingsforholdet og blandingsfeltspaten avgjør dermed hvor resulterende bergarter befinner seg i QAPF-diagrammet.
Albitt krystalliserer med trikliniske pinakoidale former. Albitt danner nesten alltid tvillinger som ofte ses som tynne parallelle striper på krystalloverflaten. Albitt forekommer ofte som fine parallelle striper som alternerer med rosa mikroklin i perthitt, som et resultat av utfelling av smeltemasse ved avkjøling.
Albitt forekommer i granitt og pegmatitt og også i enkelte hydrotermale sprekker.
Albitt ble først beskrevet i 1815 for en forekomst i Sverige. Navnet er fra Latin, albus for den typiske hvite fargen.
Nikolaj Zimjatov
Nikolaj Semjonovitsj Zimjatov (russisk Николай Семёнович Зимятов, gammel norsk transkripsjon Nikolaj Simjatov, født 28. juni 1955) er en tidligere russisk langrennsløper. Han representerte Sovjetunionen.
Han vant i alt fem olympiske medaljer, hvorav fire gull.
I OL 1980 i Lake Placid vant han gull på 30 km, 50 km og i stafetten. Fire år senere, i OL i Sarajevo, vant han igjen gull på tremila, mens det sovjetiske laget denne gangen tok sølv på stafetten.
Fenny Stratford
Fenny Stratford er en by i Buckinghamshire i England. Den ligger sørøst i distriktet Milton Keynes, helt inntil Bletcley.
Fenny Stratford er i dag en travel liten by rett utenfor den betraktelig større byen Milton Keynes. Markedet har fortsatt ikke blitt gjenopprettet, men den har en handlegate som er mye besøkt.
Historie
Byens navn er angelsaksisk i betydningen «myrlendt vadested ved romersk veien». Den romerske veien i dette tilfellet er Watling Street. Det er spor av den romerske bosetningen Magiovinium ved enden av dagens bosetning. Muligens den eldste gullmynten i Storbritannia ble funnet her, en gullstater fra midten av 100-tallet f.Kr. Byen ble nedtegnet i 1252 som Fenni Stratford, skjønt tidligere var den kjent som kun Stratford. Forstavelsen ble lagt til for å skille den fra nabobyen Stony Stratford.
Fenny Stratford er en gammel markedsby. Den hadde ukentlig marked i mange år, inntil den ble hardt rammet av byllepest i 1665. Som en følge av dette ble veien lagt utenom byen, og markedet døde ut. Det ble aldri gjenopprettet, og ved begynnelsen av 1700-tallet var byen svært forfallen.
11. november 1724 fikk byen en ny start da grunnsteinen til en ny sognekirke ble lagt. Historikeren Browne Willis hadde samlet inn penger til kirkebygget, og valgte denne dagen, som er festen for St. Martin av Tours, fordi hans bestefar hadde dødd denne datoen i St Martin's Lane i Fenny Stratford. Kirken ble, naturligvis, viet til St. Martin.
Konstantin Semjonov
Konstantin Sergejevitsj Semjonov, russisk Константин Сергеевич Семёнов (født 9. juni 1989) er en russisk sandvolleyballspiller. Han representerte landet sitt under Sommer-OL 2012 i London, der han ble utslått i åttendedelsfinalen.
Under Sommer-OL 2020 i Tokyo som ble arrangert i 2021, ble han utslått i kvartfinalen.
Liste over Benins statsoverhoder
Dette er en liste over Benins statsoverhoder.
Tumlere
Tumlere (Tursiops) er en slekt blant delfinene som består av to anerkjente arter, hvorav en ganske nylig ble klassifisert som egen art. Dette er klassiske delfiner som blir omkring 1,75–3,70 meter lange og veier omkring 150–650 kg. Tumlere har et relativt kort kjeveparti med tenner. Oversiden av kroppen er mørk grå og undersiden er lys grå.
Auston Rotherham
Auston Morgan Rotheram (født 11. juni 1876, død 13. november 1946) var en irsk polospiller som deltok i OL 1908 i London.
Rotheram vant en olympisk sølvmedalje i polo under OL 1908 i London. Han var med på laget det irske laget som kom på delt andreplass i poloturneringen. De spilte kun en kamp mot Hurlingham som de tapte med 1-8. Det var kun med tre lag i turneringen og det ble kun spilt to kamper.
Tumlere
Arter
Tidligere regnet man kun en art til denne slekten, men oppdagelsen av en nye art i Indiahavet førte til at det nå er to arter i gruppa. Det finnes imidlertid flere selvstendige populasjoner av tumlere, for eksempel utenfor kysten av Sør-Afrika og utenfor det vestre Australia. Studier av disse populasjonene kan føre til flere nye arter.
Østprøven
Østprøven var et utested for kolonilhandelen på Grønland. Utestedet lå i bygden Ikigait, og ble nedlagt i 1877.
Alvdal (tettsted)
Alvdal (også kalt Steia) er et tettsted og administrasjonssenter for Alvdal kommune i Innlandet. Det ligger ved samløpet mellom elvene Glåma og Folla. Størsteparten av bebyggelsen ligger på østsida av elva. Tettstedet har innbyggere per 1. januar 2011.
Riksvei 3 går midt gjennom bygda. Rørosbanen med Alvdal stasjon går parallelt med Rv 3.
Sentrum med jernbanestasjonen og Alvdal kirke kalles lokalt Steia eller Steien.
Elen Lura Haakensen
Elen Lura Haakensen (født 1. mars 1977 i Stavanger) er en norsk cellist, utdannet ved konservatoriene i Oslo og Stockholm. I 2005 ble hun ansatt i Det Kongelige Kapel ved Det Kongelige Teater i København.
Elen har spilt cello siden hun var 7 år gammel og kommer fra en musikalsk familie. Hun er datter av Svein Haakensen (fiolin) og Torill S. Lura (bratsj) som begge spiller i Stavanger Symfoniorkester.
Hun spiller også i strykekvartetten ELVIRA, sammen med tre andre nordiske kvinner, Hedvig Oftedahl (fiolin), Astrid Høier (fiolin), Hanne Skjelbred (bratsj). Hun har også gjestespilt i stavangerbandet The Substitutes. Hun spiller i trioen Trio Couleur med Signe Ane Andersen (fiolin) og Linda Dahl Laursen (piano).
Alcyopis
Alcyopis er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, blanke, avlange trebukker, brunlige til svarte. Antennene er lengre enn kroppen. Pronotum er lengre enn bredt, uten pigger langs kanten, noe knudrete. Dekkvingene er nokså jevnbrede, med markerte, rettvinklede "skuldre" og en liten pigg i spissen. På beina er lårene røde i alle fall ved roten, og litt klubbeformede.
Utbredelse
Gruppen er utbredt i Mellom- og Sør-Amerika.
Hu Kai
Hu Kai (født 4. august 1982) er en kinesisk friidrettsutøver, som konkurrerer i sprintløp. Han representerte Kina under Sommer-OL 2008, der han ble utslått i kvartfinalen.
We’ve Won It Five Times
«We've Won It Five Times» er en fotballsang som blir sunget av Liverpool FCs supportere. Den ble til etter Mesterligafinalen mellom Liverpool FC og AC Milan da Liverpool FC vant tittelen for femte gang, før det sang de «We've Won It Four Times».
«We've Won It Five Times» synges til melodien fra «Sloop John B», gjort kjent av blant andre The Beach Boys.
Barry Middleton
Barry Middleton (født 12. januar 1984) er en britisk landhockeyspiller. Han representerte landet sitt i Sommer-OL 2004 i Athen, der laget endte på niende plass. I tillegg til Sommer-OL 2008 i Beijing, hvor de endte på femte plass og Sommer-OL 2012 i London, der britene endte på fjerdeplass.
Konebåt
En konebåt (grønlandsk: umiaq) eller umiak er navnet på inuitenes større fartøy. Det norske navnet kommer av at båten blir rodd av kvinner.
Konebåten er flatbunnet og er bygd som et treskjelett som er sammenfalset og surret. Huden er laget av selskinn hvor håret er tatt av, og er sydd sammen vanntett og utspent over skjelettet, slik at når det har tørket sitter det stramt som et trommeskinn.
Med en så spinkel, og ofte full skinnbåt ferdes grønlenderne i isfylte farvann, og ofte i rivende strøm med sammenstøtende isflak, eller hvor man på den ene side har isen eller åpent hav, og på den andre siden en bratt klippekyst, der landing er umulig. Skinnbåter hadde mange fordeler for inuittene, sammenlignet med andre båter. De rommet mye på grunn av den flatbunnede formen, de var lette å hale på land og opp på isen, og den kunne bæres kortere strekninger over land. I tilfelle hull i båtens hud, noe som lett kunne skje i isfarvann, kunne en skade utbedres midlertidig med en gang med å presse et stykke spekk mot lekkasjen, og senere repareres ved hjelp av nål og tråd. Selv om båten kommer i press i isen, slik at en del av treverket ble knekt, kunne den likevel brukes dersom skinnhuden var tett. Konebåten fløt også på grunt vann og på land kunne den snues med bunnen i været og brukes som telt.
Den eldste daterte konebåten er fra omtrent år 1500, men konebåter har nok vært brukt av Thule-kulturen i hele dens eksistensperiode (1000-1800). På Østgrønland og i Nordøstcanada var konebåter i bruk helt opp på 1930-tallet. Først etter 2. verdenskrig ble motordrevne båter tatt i bruk i disse områdene.